Det er sosialt, gir fysisk aktivitet og lærer barna ferdigheter som trengs for å gå trygt. Det kan også påvirke bomiljøet positivt ved å øke bevisstheten og avdekke svakheter ved gangbarheten i et område og hvor forbedringer kan gjøres. Blant faktorer som påvirker gangbarheten til et område er kvalitet på gangsti, fortau og fotgjengerfelt, samt om det er delt gang- og sykkelsti eller adskilt sykkelsti, parker, trafikkmengde og nærhet til skoler, butikker og så videre. Miljøer med dårlig gangbarhet har vist seg å være nært knyttet til fedme hos barn, mens barn i nabolag med fortau og trygge steder å krysse gaten har vist seg å være mer fysisk aktive.